- 6. Viðhafa skal reglubundið innra eftirlit með vinnslu upplýsinga og meðferð upplýsingaverðmæta til að ganga úr skugga um að unnið sé í samræmi við gildandi lög og reglur og þær öryggisráðstafanir sem ákveðnar hafa verið.
- 7. Tíðni eftirlitsins og umfang þess skal ákveðið með hliðsjón af áhættu, eðli verðmæta sem vernda á, þeirri tækni sem notuð er til að tryggja öryggi þeirra og kostnaði af framkvæmd eftirlitsins. Það skal þó eigi vera gert sjaldnar en árlega.

####### Aðgangur, notkun og notagildi upplýsinga:

- 1. Aðgangur starfsmanna að upplýsingum leikskólans er háður tilskyldum heimildum og um hann gilda strangar öryggis- og starfsreglur, sem fram koma í reglubók og tengdum verklagsreglum. Aðgangsheimildum skal stýra tryggilega og skal leikskólastjóri hafa eftirlit með þeim.
- 2. Umaðgang forsjáraðila að upplýsingum um börn sín gilda strangar öryggisreglur sem nánar eru tilgreindar í reglubók og tengdum verklagsreglum.
- 3. Aðgangsheimildum að upplýsingum skal ætíð viðhaldið og breytingar á stöðu notenda skulu án tafar tilkynntar til rekstraraðila aðgangsstjórnunar þegar um rafræn kerfi er að ræða.
- 4. Allur gagnaaðgangur í rafrænum kerfum skal skráður og skilja eftir úttektarslóð sem safnað er í rekstrardagbók kerfisins.
- 5. Leikskólastjóri skal hafa eftirlit með aðgangi og notkun upplýsinga leikskólans. Skólastjóri getur falið tilteknum starfsmanni daglega framkvæmd þessa þáttar.
- 6. Beita skal tæknilegum aðgangshindrunum, svo sem eldveggjum, dulkóðun, aðgangsorðum, skjásvæfum og öryggiskerfum,til að fyrirbyggja aðgang óviðkomandi um tölvunet og fjarskiptakerfi sem tengjast eða eru notuð af starfsfólki leikskólans til að tengjast upplýsingum rafrænt og læstum hirslum þegar upplýsingar eru á pappír eða öðrum raunlægum miðlum.

####### Leynd og réttleiki gagna:

- 1. Persónuvernd og trúnaður persónuupplýsinga skal tryggður í samræmi við ákvæði laga nr. 90/2018 um persónuvernd og vinnslu persónuupplýsinga, reglna nr. 299/2001 um öryggi persónuupplýsinga og reglugerðar Evrópuþingsins og ráðsins (ESB) nr. 2016/679. Varðandi söfnun, vinnslu, flutning, vörslu og dreifingu persónuupplýsinga skal eftirfarandi að lágmarki virt:
- a. að þær séu unnar með lögmætum, sanngjörnum og gagnsæjum hætti;
- b. að þær séu fengnar í skýrt tilgreindum og lögmætum tilgangi og ekki unnar frekar á annan hátt að ósamrýmanlegt sé þeim tilgangi;
- c. að þær séu nægilegar, viðeigandi og takmarkast við það sem nauðsynlegt er miðað við tilgang vinnslunnar;
- d. að þær séu áreiðanlegar og, ef nauðsyn krefur, uppfærðar, persónuupplýsingar sem eru óáreiðanlegar, miðað við tilgang vinnslu þeirra, skal eytt eða þær leiðréttar; Þó skal hafa í huga ákvæði laga um opinber skjalasöfn;
- e. að þær séu varðveittar á því formi að ekki sé unnt að persónugreina skráða einstaklinga lengur en þörf krefur miðað við tilgang vinnslu;
- f. að þær séu unnar með þeim hætti að viðeigandi öryggis persónuupplýsinga sé tryggt;
- g. að skólinn geti sýnt fram á hann hlíti lögum og reglum sem gilda um vinnsluna;
- h. að til staðar séu viðeigandi tæknilegar og stjórnunarlegar aðgerðir til að verja réttindi hins skráða;
- i. að hinum skráða/forsjáraðilum sé gerð grein fyrir rétti sínu til að vita hvaða upplýsingar eru skráðar og fá rangar upplýsingar leiðréttar;
- j. að upplýsingum um hinn skráða sé þá aðeins deilt með þriðja aðila, að fyrir liggi samþykki hins skráða/forsjáraðila eða að miðlun þeirra styðjist við heimild í lögum;

3 Öryggisstefna útgáfa 0,91 25.01.2019